
	คำแนะนำสำหรับผู้นิพนธ์
	

	
	
	


วารสารยินดีพิจารณาต้นฉบับบทความโดยกองบรรณาธิการและผู้เชี่ยวชาญในสาขาที่เกี่ยวข้อง โดยเน้นบทความผลการวิจัยเป็นหลัก ส่วนบทความนิพนธ์ปริทัศน์ตีพิมพ์ในจำนวนจำกัดฉบับละไม่เกิน 2 เรื่อง โดยผู้นิพนธ์ส่งต้นฉบับที่พิมพ์ตามข้อกำหนดของรูปแบบวารสาร จำนวน 1 ชุด พร้อมแผ่นซีดี และดราฟท์หรือเอกสารการโอนเงินเข้าบัญชีออมทรัพย์เลขที่ 395-2-12711-9 ธนาคารกสิกรไทย สาขาองครักษ์ จำนวน 1,000 บาทสำหรับบทความงานวิจัย และ 750 บาทสำหรับนิพนธ์ปริทัศน์ มายัง 

        บรรณาธิการไทยเภสัชศาสตร์และวิทยาการสุขภาพ
        คณะเภสัชศาสตร์ มหาวิทยาลัยศรีนครินทรวิโรฒ
        ถ.รังสิต-นครนายก อ.องครักษ์ จ.นครนายก 26120

สำหรับต้นฉบับบทความอาจส่งทางไปรษณีย์อิเล็กทรอนิกส์ (e-mail) มายังบรรณาธิการที่ charoen@swu.ac.th 
ควรสร้างไฟล์ต้นฉบับด้วยโปรแกรม Microsoft Word โดยยึดหลักต่อไปนี้ 
1. จัดหน้าขนาด A4 ห่างจากขอบด้านละ 2 เซนติเมตร  

2. ควรใช้ตัวอักษรแบบ Browalia New ขนาด 14 pt ระยะห่างระหว่างบรรทัดเท่ากับ 1.5 lines ความยาวไม่ควรเกิน 15 หน้า (ไม่รวมบทคัดย่อ ตาราง รูปภาพ และรายการเอกสารอ้างอิง) 
3. ละเว้นการจัดรูปแบบเอกสารอัตโนมัติ (autoformat) เช่น heading และรายการย่อยอัตโนมัติต่าง ๆ และไม่ต้องจัดรูปแบบให้เหมือนบทความที่เสร็จสมบูรณ์พร้อมตีพิมพ์แต่อย่างใด
4. สร้างตาราง/รูปภาพที่เหมาะสม (ถ้ามี) พร้อมคำอธิบายที่ชัดเจน ไว้ด้านท้ายของไฟล์ต้นฉบับ 
5. บทคัดย่อมีความยาวตามจำเป็น โดยไม่ควรเกิน 350 คำ และจัดแบ่งตามหัวข้อดังนี้ วัตถุประสงค์ (objective) วิธีการศึกษา (method) ผลการศึกษา (results) สรุป (conclusion) และคำสำคัญ (keywords) โดยบทความภาษาไทยต้องมีบทคัดย่อภาษาอังกฤษด้วย 
6. เนื้อหาบทความวิจัย (original research paper) ให้แบ่งเนื้อหาเป็นหัวข้อหลักดังนี้ บทนำ (introduction) วิธีการศึกษา (method) ผลการศึกษา (results) อภิปรายผลการศึกษา (discussion) และสรุปผลการศึกษา (conclusion) 
ในการส่งต้นฉบับบทความ ผู้นิพนธ์ควรแจ้งนามจริงและที่อยู่/สังกัดของผู้นิพนธ์อย่างชัดเจน ในกรณีที่มีผู้นิพนธ์เป็นหมู่คณะให้ระบุชื่อผู้ประสานงาน (corresponding author) ซึ่งบรรณาธิการจะสามารถติดต่อได้โดยสะดวก โดยต้องระบุอีเมล์เสมอ 
กองบรรณาธิการขอสงวนสิทธิ์ในการพิจารณาและตีพิมพ์ต้นฉบับ/บทความทุกเรื่อง ต้นฉบับที่ส่งมาเพื่อการพิจารณาต้องไม่ใช่ต้นฉบับที่กำลังได้รับการพิจารณาอยู่โดยวารสารอื่น เนื้อหาในต้นฉบับควรเกิดจากการสังเคราะห์ความคิดขึ้นโดยผู้นิพนธ์เอง ไม่ได้ลอกเลียนหรือตัดทอนมาจากบทความอื่นโดยไม่ได้รับอนุญาตหรือปราศจากการอ้างอิงที่เหมาะสม 

การอ้างอิง
การอ้างอิงเอกสารให้ใช้ระบบตัวเลขยก (superscript) ระบุที่ท้ายเนื้อหาที่นำมาอ้างอิง เรียงตามลำดับการอ้างอิงที่ปรากฏในบทความ และนำมารวบรวมไว้ในรายการเอกสารอ้างอิงที่อยู่ท้ายเรื่อง โดยใช้รูปแบบการอ้างอิงดังตัวอย่างต่อไปนี้  

พูนศิริ อรุณเนตร. ผลการสอนโดยใช้กระบวนการกลุ่มต่อความรู้เรื่องโรคเบาหวาน พฤติกรรมการดูแลตนเองและการควบคุมโรคของผู้ป่วยเบาหวานชนิดไม่พึ่งอินซูลิน. วิทยานิพนธ์ พยาบาลศาสตรมหาบัณฑิต. กรุงเทพฯ. บัณฑิตวิทยาลัย มหาวิทยาลัยมหิดล, 2541. 

ธีรพจน์ ฟักน้อย. พืชสมุนไพร. (สืบค้นข้อมูลวันที่ 7 ธันวาคม 2548, ที่http://www.med.tu.ac.th/Department/Herbs/main. html) 
หมายเหตุ: หากมีชื่อผู้นิพนธ์มากกว่า 6 ท่าน ให้แสดงเพียง 3 ชื่อแรก แล้วตามด้วย “และคณะ” หรือ “et al” 

ลิขสิทธิ์
ต้นฉบับที่ได้รับการตีพิมพ์ในวารสารนี้ถือเป็นสิทธิ์ของ ไทยเภสัชศาสตร์และวิทยาการสุขภาพ การนำข้อความใด ๆ ซึ่งเป็นส่วนหนึ่งหรือทั้งหมดของต้นฉบับไปตีพิมพ์ใหม่จะต้องได้รับอนุญาตจากเจ้าของต้นฉบับและวารสารก่อน
ความรับผิดชอบ
ผลการวิจัยและความคิดเห็นที่ปรากฏในบทความเป็นความรับผิดชอบของผู้นิพนธ์ ทั้งนี้ไม่รวมความผิดพลาดอันเกิดจากเทคนิคการพิมพ์

